S'lon la légende la ville fut fondée en 422 par des Romains tchi fiêsaient la Tchête dé Rome. Probabliément nou-s'avait c'menchi à settler dans les mathais et sus les hoummets du lagon sans mathées d'pis l'2e siècl'ye. Pouor la fîn du 6e siècl'ye lé pouvé d'l'Empithe des Byzantîns 'tait raîque dans la carre du Nord-Êt (la contrée d'Ravenne et à l'entou). Des caûchies fûtent grées ès bords du lagon. La tchête du pouvé Byzantîn à Ravenne en 751 laîssit un fliotchet d'chefs locaux. Lé chef des cheins du lagon avait r'chu l'titre dé duc dé l'Empéreu à Constantinopl'ye, et ch'est l'duc tchi d'vînt lé doge dans la langue du pays.